Малақай

Малақай— Орталық Азия халықтары ерлерінің киетін бас киімі.Қазақ мәдениеті. Энциклопедиялық анықтамалық. Алматы: “Аруна Ltd.” ЖШС, 2005 ISBN 9965-26-095-8 Оны құндыз, бұлғын, сусар, жанат, түлкі, қарсақ, суыр т. б. аңдар мен құлын, бұзаудың терісінен, қозы мен лақтың елтірісінен тігеді. Малақай маңдайдан, екі құлағы мен төбесінен және артқы құлағынан тұрады. Малақайдың төбесін екі түрлі тәсілмен пішеді. Бірінші теріні төрт не алты сай (қиық) етіп пішіп алады да, біріктіріл құрайды. Оның сайларының түйісетін ұштары үшкіл болады да, етек жағы тік төрт бұрыш тәрізді болып келеді. Содан кейін оның етегін тік төрт бұрыш пішінді ұзыншақ етіп қиып алып, қусырып тігеді, оған дөңгелек төбе қондырылады. Малақайдың маңдайы оның екі құлағының арасына дәл келетіндей төрт бұрыш пішінді болады. Артқы құлағының биіктігі маңдайының биіктігінен сәл кемдеу, кейде бірдей етіп алынады. Оның ұзындығы екі құлақтың арасына дәл сиып тұрарлықтай болуға тиіс. Малақай тіккенде теріге өлшеп пішілгек астарға мақта не жүн тартып, екінші бетіне бидай — шүберек салып сыриды.

Мұның сыртынан терімен тыстал астары мен тері тысын бір-біріне тігін жапсырады. Тігін болған соң қалыпқа кигізіп кереді. Малақай әрі жылы, әрі сыпайы бас киім. Қазіргі кезде кәсіпорындар өте сәнді малақай тігіп шығарады. Малақайды ерлермен бірге әйелдер де кие ді.Шаңырақ : Үй-тұрмыстық энциклопедиясы. Алматы : Қаз.Сов.энцикл.Бас ред., 1990  ISBN 5-89800-008-9

 Дереккөздер 

Санат:Бас киімдер
Санат:Қазақстан мәдениеті
Санат:Қазақ ұлттық киімдері